
Ministru kabineta rīkojums Nr. 654
Rīgā 2023. gada 11. oktobrī (prot. Nr. 50 3. §)
Par valsts meža zemes Ilmeņa ielā 6, Rīgā, privatizāciju
· 1. Saskaņā ar Meža likuma 44. panta ceturtās daļas 5. punktu atļaut, privatizējot nekustamo īpašumu (nekustamā īpašuma kadastra Nr. 0100 109 2004) – zemes vienību (zemes vienības kadastra apzīmējums 0100 109 0134) 1,5879 ha platībā un deviņas būves (būvju kadastra apzīmējumi 0100 109 2004 001, 0100 109 2004 002, 0100 109 2004 003, 0100 109 2004 004, 0100 109 2004 005, 0100 109 2004 006, 0100 109 2004 007, 0100 109 2004 008 un  0100 109 2004 00u9) – Ilmeņa ielā 6, Rīgā, privatizēt arī minētās zemes vienības sastāvā esošo meža zemi 0,3747 ha platībā.
· 2. Sabiedrībai ar ierobežotu atbildību ''Publisko aktīvu pārvaldītājs Possessor'' nodot privatizācijai šā rīkojuma 1. punktā minētā nekustamā īpašuma sastāvā ietilpstošo valsts meža zemi Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā noteiktajā kārtībā.

